Veikko Honkanen (poliitikko)

Veikko Honkanen (6. syyskuuta 1908 Varpaisjärvi – 15. toukokuuta 1999) oli suomalainen kansanedustaja.

Ura 
Veikko Honkanen syntyi Varpais­järvellä vuonna 1908. Hän kävi maamieskoulun sekä pienviljelysneuvojaopiston. Sittemmin hän työskenteli maatalouskerhoneuvojana Johanneksessa ja Savon­rannalla. Vuonna 1939 hänestä tuli Pudasjärven maatalous- ja asutusneuvoja, jota virkaa hän hoiti vuoteen 1947 saakka. Tämän jälkeen Honkanen siirtyi Pudas­järven Osuus­pankin johtajaksi. Vuonna 1952 hänet valittiin Pudas­järven kunnanjohtajaksi.

Veikko Honkanen toimi Maalaisliiton eli myöhemmän Keskustapuolueen kansanedustajana vuosina 1962–1966 ja 1967–1970 Oulun läänin vaalipiiristä. Hän kuului muun muassa laki- ja talousvaliokuntaan ja sosiaalivaliokuntaan. Lisäksi hän toimi presidentin valitsija­miehenä vuosina 1962 ja 1968. Honkasella oli myös useita muita luottamustehtäviä: hän oli muun muassa Pudasjärven kunnanvaltuuston puheenjohtaja, Pohjois-Pohjan­maan maa­kunta­liiton hallituksen puheenjohtaja, Iijokilaakson kuntain toimikunnan puheenjohtaja ja Suomen kunnallis­liiton liittovaltuuston jäsen.

Veikko Honkanen sai ansioistaan kunnallis­neuvoksen arvonimen vuonna 1972.

Hänen vanhempansa olivat puuseppä Ville Honkanen ja Eeva Lovisa Leskinen. Vuodesta 1939 lähtien hänen puolisonsa oli Hilja Turtiainen. Hänellä oli neljä lasta: Ahti (s. 1942), Ritva (s. 1944), Tuula (s. 1947) ja Hannu (s. 1958).

Veikko Honkanen valittiin eduskuntaan ensimmäisen kerran Oulun läänin vaalipiirissä vuoden 1962 vaaleissa. Hän toimi kansanedustajana 20. helmikuuta 1962 – 4. huhtikuuta 1966 ja 26. syyskuuta 1967 – 22. maaliskuuta 1970.

Jäsenyydet eduskunnan toimielimissä 
 Laki- ja talousvaliokunta
 Sosiaalivaliokunta
 Toinen lakivaliokunta

Valtiolliset luottamustehtävät 
 presidentin valitsijamies 1962, 1968

Kunnalliset luottamustehtävät 
 Pudasjärven kunnanvaltuusto (pj)
 Pudasjärven kunnanhallitus

Muut luottamustehtävät 
 Pohjois-Pohjanmaan maakuntaliiton hallitus (pj)
 Koillis-Pohjanmaan maatalouskoulun johtokunta (pj)
 Koillis-Pohjan sähkö oy:n hallitus (pj)
 Iijokilaakson kuntain toimikunta (pj)
 Suomen kunnallisliiton liittovaltuusto
 Oulun yliopistollisen keskussairaalan liittovaltuusto
 Vesihuoltoliiton hallitus

Arvot ja arvonimet: 
 kunnallisneuvos 1972
 Sotilasarvo:	korpraali 1930

Lähteet 

Kansanedustajat
Suomen Keskustan poliitikot
Pudasjärven kaupunginvaltuutetut
Pudasjärven kunnan- ja kaupunginjohtajat
Oulun vaalipiiri
Suomalaiset pankinjohtajat
Vuonna 1908 syntyneet
Vuonna 1999 kuolleet